
Planinarski odbor Zagreba izdaje ovu 
brošuru u želji da našim plani- 
narima, izletnicima i ljubiteljima 
Medvednice približi djelo jednog svog 
člana i da bi se svi oni, koji još nisu 
bili na Horvatovim stubama upoznali 
s njihovom izuzetnošću. Svima onima 
kojima su Stube već poznate, vjeru- 
jemo, da će ovdje izneseni podaci o 
Horvatu i njegovu životnom putu 
upotpuniti razumijevanje i shvaćanje 
Horvatovog rada i djela. 

Ova brošura javlja se u dane kada 
planinari-speleolozi u Zagrebu slave 
dvađesetu godišnjicu osnivanja prve 
speleološke sekcije u okviru plana- 
narske organizacije. Kako je Vladi- 
mir Horvat također bio aktivni spe- 
leolog i propagator planinarstva, na- 
stojat ćemo se ovom brošurom i pri- 
godnom izložbom odužiti tom vrijed- 
nom čovjeku, da sjećanje na njega i 
njegovo djelo ne bi palo u zaborav. 

Koristim priliku da izrazim svoju za- 
hvalnost odboru SOFK-e Zagreba na 
realižaciji izdavanja ove brošure, 
predsjedniku POZ-a Stanku Hudolet- 
njaku za ukazano razumijevanje, te 
dru Željku Poljaku, sestri VI. Horvata 
dru Anđeli Horvat, obitelji Jutrović 
i svima onima, koji su mi savjetima 
i sugestijama pomogli kod priprema- 
nja ove brošure. Ž 


Pisac 


Ljudi žive i umiru. Iza njih ostaju njihova djela, rezultati 
njihova rada. Rezultati mogu biti napisani, nacrtani, a po- 
nekad oblikovani radom ruku, Rijetki su ljudi kojima se već 
za života podižu spomenici, a još su rjeđi oni, koji radeći 
nešto općeljuđsko i ne pomišljaju da samima sebi grade spo- 
menik. 

Zagrebačkog planinara VLADIMIRA HORVATA mnogi su 
poznavali. Međutim veći je broj onih, koji njegovo ime sus- 
Treću na brojnim planinarskim Putokazima na Medvednici ili 
na HORVATOVIH 500 STUBA. 

Pet stotina stuba na zagorskoj strani Medvednice jesu stvar- 
nost. One postoje! Rezultat su dugogodišnjeg rada, plod ne- 
svakidašnje volje, oduševljenja i ljubavi prema prirodi i nje- 
zinim ljepotama od jednog običnog čovjeka. Pa zar je nešto 
čudno u tom radu? Sa šireg ljudskog stanovišta rad ovog 
čovjeka nije bio nešto naročito ni neobično. Jer konačno, svi 
mi, svaki od nas, kao član ljudske zajednice dužan je da 
nešto čini, pridonosi i stvara! Na sve to obavezuju nas opće- 
ljudske norme i zakoni. Ali kako nismo svi jednaki nije ni 
rad svakog pojedinca jednak, nekada je samo djelomičan, 
nekada potpun, nekad čak i više od toga. No takovih nese- 
bičnih radnika kao što su ovi posljednji, priznajte, imade vrlo 
malo! Vjerujte, Vladimir Horvat bio je jedan od takovih. 
Neđavno je nekoliko planinara predlagalo, da se Horvatu po- 
digne spomenik, da se po njemu prozove jedna ulica u gradu 
Zagrebu, ili jedan put na Medvednici. S time u vezi javilo se 
mnoga pitanja i diskusije. Vjerujem da se sveobuhvatni od- 
govor nalazi na kraju prve upisne knjige Horvatovih 500 
stuba, ispisane dojmovima Prvih posjetilaca. Na 172. strani 
knjige napisala su 11. srpnja 1954. tri Posjetioca ove riječi: 


»Najljepši spomenik, koji je čovjek 
sam sebi napravio za života, 
jesu ove stube«...... 


to) 


život ' 
posvećen 
planinama 


Vladimir Horvat rodio se 22. Kolovoza 1891. godine u Kra- 
šiću gdje mu je otac službovao kao učitelj. Veći dio svoje 
mladosti proveo je u Karlovcu. Gimnaziju je polazio u Zag- 
rebu. Već u svojoj dvadesetoj godini postao je organizator 
raznih društvenih manifestacija. 

Početkom Prvog svjetskog rata odlazi s pukovnijom na 
ratišta u Srbiju, Galiciju, Tirol i Goricu. Tamo se razvila 
njegova ljubav za planine, jer je imao priliku upoznati, iako 
u vojničkoj uniformi, ljepote Karpata, Visokih Tura, Dolo- 
mita i Julijskih Alpa. 

Po povratku s ratišta zapošljava se u upravi zagrebačkog 
dnevnika »Novosti« kao šef reklame, knjigovođa i zamjenik 
upravitelja. Tu su naročito došle do izražaja njegove organi- 
zatorske i novinarske sposobnosti. Izdavao je vlastite časopise: 
1911. godine »Karlovački fašinski ričet«, 1914. godine »Bro- 
cak«, 1921. u Zagrebu šaljivi list »Pilule«, 1923. stručni časopis 
»Uzorni vrtlar«, 1925. »Veseli planinar« i brošuru »Liječenje 
biljem«, a 1929. enigmatski list »Zagonetku«. Zbog svega toga 
primljen je 1929. u redakciju »Novosti« kao stalni suradnik i 
tajnik. 


Nova mu je dužnost pružila mogućnost da se još više po- 
sveti planinarstvu i propagandi ljepota kroz brojne članke i 
reportaže. 

U svojstvu novinara — reportera obilazio je naše skijaške 
terene i bio prisutan brojnim natjecanjima. Nakon otkrića 
krasnih skijaških terena Jahorine, Horvat je bio onaj, koji je 
prvi počeo propagandu za ovu planinu putem reportaža u no- 
kli, e i a po pa nije ni čudo, što među njegovim pri- 

Jima nalazimo i počasno članstvo planinarskog društv. 
»Romanija« iz Sarajeva. a 2 

Do početka Drugog svjetskog rata izašlo je u »Novostima« 
86 njegovih reportaža, vijesti i osvrta na planinarska zbiva- 
nja i događaje. Istodobno je napisao brojne članke u »Hrvat- 
skom planinaru«, »Planinarskom listu« i u »Kulisi«, 


3 Njegova vještina crtanja, a naročito odlična izrada karata 
i crteža koristila mu je ne samo za vrijeme rata. Iza 1945. 
godine nacrtao je na stotine karata za novine, atlase i druge 
publikacije. Tu svoju sposobnost prenosio je i na druge učeći 
ih criačkoj vještini. Sve planinarske štambilje za Stube izra- 
dio je vlastoručno. 


Kao novinar u mirovini i dalje je surađivao u redakcijama 


zagrebačkih listova, javljajući se povremeno s opisima ak- . 


tuelnih planinarskih događaja. Bio je vrlo aktivan i kao su- 
radnik »>Naših planina« i u njima objavio nekoliko vrijed- 
nih članaka. 5 


VILU 
oVED, 1 
KAJ Na 

> 7 
HORVATOVE STUBE 


horva t 
kao 
planinar 


Snimio: T. Jutrović 


Horvat je »pravim« planinarom postao tek 1922. godine, 
kada se upisao u Hrvatsko planinarsko društvo u Zagrebu. 
Poslijeratne godine (oko 1920.) donijele su mu bolest. On joj 
se nije prepustio i pošto je uvidio, da mu priroda pomaže u 
očuvanju zdravlja, postao je privrženik prirodnjačkog po- 
kreta, vegetarijanac i pristaša prirodnog liječenja. Ovakav mu 
je način pomogao da se sve do svoje smrti osjeća svjež i po- 
letan. 

U svojim planinarskim pohodima obilazio je Medvednicu, 
Samoborsko gorje, Klek, bosanske planine, a tek kad se osje- 
ćao dovoljno iskusnim odlazi na Škrlaticu, Storžić, Triglav, 
Špik, Prisojnik i« Veliku Poncu. U njegovom planinarskom 
dnevniku ostalo je zapisano, da je Medvednicu posjetio 1375 
puta, sklonište na Hunjki (Rauhovu lugornicu) 1120 puta, svo- 
je Stube 670 puta, Samoborski Oštrc 201 put i vrh Japetića 
77 puta. : : 

Od svih planinara Medvednicu je zaista najviše volio. Po- 
čeo ju je pohađati još u dane kad se do njenih prvih obronaka 
trebalo pješačiti od nekadašnjeg »Jelačić placa« (današnjeg 
Trga Republike) ili voziti u fijakerima. 

Horvat je bio sudionik planinarskog »osvajanja« Medved- 
nice, učesnik u izgradnji planinarskih domova, propagator 
njezine ljepote i njezin vjerni poštovalac. 


U toku četrdeset godina svog aktivnog planinarskog rada 
Horvat je kao planinarski radnik stekao mnoga priznanja. 
Osim priznanja, koje mu je dalo godine 1935. Hrvatsko 
planinarsko društvo »Runolist« iz Zagreba, a 1937. Druš- 
tvo planinara »Romanija« iz Sarajeva, dobio je 1955. Zlatnu 
značku Planinarskog saveza Jugoslavije, a 1962. zlatnu pla- 
ketu SOFK-e Hrvatske za 30-godišnji rad na unapređenju 
fizičke kulture. Osim toga bio je član Planinarskog društva 
»Zagreb« i »Željezničar« u Zagrebu, počasni pročelnik Spele- 
ološkog odsjeka PD »Zagreb«, počasni član PD »Stubičan« iz 
Donje Stubice i član Speleološkog društva Hrvatske. Njegov 
nemiran istraživalački duh prisilio ga je da na Međvednicu 
ili sa nje ne ide uvijek istim putem. Stalno je pronalazio 
nešto novo, nešto što još nije bilo viđeno ili poznato.,Otkrio 
je kratice nekih puteva, ugodnije staze, skrivene proplanke, 
divne vidike i tišinu svoje planine, Na takvim svojim obilas- 
cima uređivao je izvore (Mrzljak i Šumarev grob), obilazio 
istočne i zapadne dijelove Medvednice, od Roga i Lipe do 
Kamenih Svatova. Na taj su način otkrivene ili otete zaboravu 
mnoge zanimljivosti Medvednice (slap Sopot iznad Vrapča, 
rudnik kod Sv. Jakoba, »francuski« rudnici ispod skijaške ži- 
čare, Orlove stijene, jama kod Kaptolske lugarnice, pećine na 
Rogu i drugo.) Na mnogim planinarskim putevima obnavljao 
je oznake i postavljao putokaze. Najzanimljiviji i najatrak- 
tivniji rezultat njegovog istraživalačkog duha bilo je otkriće 
krškog reljefa ispod bivše Rauhove lugarnice, što je kasnije 
dovelo do stvaranja njegovih Stuba. 


NAPUŠTENI 


FRANCUSKI | 


RUDNICI 


U MEDVEDNICI 


horvat 
kao 

Snimio: P. Cajzek 


Desetljećima su zagrebački planinari prolazili sjevernom 
padinom Medvednice mimoilazeći bespuća u izvorišnom di- 
jelu potoka Bistra, Jelenja voda i Pronjak. Povaljena stabla, “ 
šikarje i oštro vapnenačko stijenje zaustavljali su znatiželju 
mnogih planinara i izletnika. 

Vladimir Horvat saznaje od seljaka, da se u tom krševitom 
bespuću nalazi jedna pećina, nazvana Udmanićeva po nekom 
razbojniku koji se u njoj nekada krio (to je današnja pećina 
Medvednica!). Osim pećine seljaci su mu spominjali i ne- 
koliko jama. Kao strastveni speleolog Horvat se u ljeto 1929. 
godine probio u to jedinstveno krško područje Medvednice i 
ono ga je već od prvog susreta iznenadilo i oduševilo. Upoz- 
navši se sa svim zanimljivostima koje su se ovdje skrivale, 
Horvat se odlučio da izgradi bolji i laganiji pristup. Godine 
1935. obratio se tadanjem vlasniku zemljišta za dozvolu radi 

uređenja puta. Molba mu je odbijena o obrazloženjem: »Ne 
želim da u mojem lovištu planinari galamom uznemiruju 
divljač!«. Pomoći se nije dalo i jedna želja ostala je neostva- 
rena. Ali ne zauvijek! Jedanaest godina kasnije Horvat se 
vratio na isto mjesto. Sada je imao dozvolu Zavoda za zaštitu 
prirode iz Zagreba, da uredi lakši prolaz kroz taj jedinstven 
krški »park« na Medvednici. 30 lipnja 1946. godine položio je 
»kamen temeljac« za buduće Stube. Prolaze mjeseci i godine. 
Svake nedjelje i svakog slobodnog dana Horvat dolazi do ne- 
kadašnje Rauhove lugarnice na Hunjki. Ovdje bi se malo od- 
morio i tada bi s pijukom i planinarskim užetom silazio niz 
sjevernu padinu Medvednice prema šumi i zelenim livadama. 
Dugo se nije znalo kamo on to odlazi i što radi. Po podne 
bi se vraćao u lugarnicu na izgled umoran, ali uvijek veseo 
i radostan. Njegovom utrtom stazom sve češće bi dolutali po- 
jedini znatiželjnici. Na taj je način otkriven jedan samopri- 
jegoran rad. Za mnoge je Horvatovo djelo izgledalo čudno 
i neshvatljivo: jedan čovjek godinama dolazi na jedno mje- 
sto, slaže kamen do kamena i gradi stepenice, ne sebe radi, 
već za druge, a za taj posao ne dobiva niti dinara. Nakon tri 
i pol godine rada bilo je završeno četiri stotine kamenih ste- 
penica, solidno postavljenih niz vapnenačku strminu. U tišini 
remećenoj samo krikovima jastreba i šuštanjem rijetkih sta- 
bala tise, iznikle su kroz sivi kamenjar njegove stube, skladno 
ugrađene u prirodni pejzaž. No Horvat nije dugo ostao sam. 
Nekoliko njegovih najvjernijih prijatelja-planinara počelo mu 
je pomagati, prenositi veće kamene blokove, odvlačiti sru- 
šena stabla i osiguravati ga prilikom gradnje na najstrmijim 
dijelovima padine. Neki prijatelji posustaju, pojavljuju se 
novi, a dolazi i po koji omladinac. Iz dana u dan suradnika 
je sve više i rad je laganiji. Četiristota stuba završavala je 
pri drugom izlazu pećine Medvednice ispred koje je Horvat 
izgradio omanju terasu. Kako je posjetilaca i izletnika iz 
dana u dan bilo sve više, a njihovo kretanje i mimoilaženje 
na samim Stubama sve teže, Horvat se odlučio za »prodor« do 
obližnjeg potoka, koji je žuborio desetak metara ispod terase. 
Izgradio je još stotinu stepenica i na obali potoka počeo ure- 
đivati odmorište. Prvi su posjetioci ovo proširenje uz potok 
nazvali Kon-Tiki, ali je kasnije usvojen naziv »Srnec« Hor- 
vat je sa svojom ekipom omladinaca obzidao obale bujičnog 
potoka i uz njega uredio proširenje za odmor. »Namještaj« 
odmorišta postavljen je »stilski«: Naime, i stolovi i stolice 

bila su zapravo raspiljena stara šumska stabla. Za zaštitu 
posjetilaca od kiše izgrađena je mala koliba slična ugljenar- 
skim skloništima kakovih je ranije bilo nekoliko u okolini 
Horvatovih Stuba. Tako je »Srnec« postao nova izletnička 
točka na Medvednici. Iz »Srneca« Horvat je markirao neko- 
liko puteva u raznim pravcima, tako da se posjetilac Stuba 
ne bi morao vraćati istim putem nego u kružnoj šetnji posje- 
titi i vidjeti što više detalja. 

Kada su Stube bile dovršene počela je »navala« izletnika. 
Horvat ih nije izbjegavao, jer je volio ljude, ali se na Stu- 
bama javljao sve rjeđe. Krenuo je u potragu za novim za- 
nimljivostima. I uvijek je nešto pronašao. Ispod posljednje, 
donje stanice skijaške žičare našao je napuštene »francuske« 
rudnike i sa svojim mladim suradnicima počeo uređivati nji- 
hove ulaze, istraživati ih i obilježavati pristupne staze. 

I tako uvijek u pokretu, uvijek u radu, uvijek u traženju. 
On se na radu u prirodi odmarao! Zar to nije odlika pravog. 
čovjeka? : 


Detalj Stuba u podnožju Tisinog ponora. 

U traženju uvijek novog i zanimljivog, Horvat se već rano 
počeo zanimati za podzemlje našeg krša. Stupivši u redove or- 
ganiziranih planinara uspio je zainteresirati članove pred- 
ratnog planinarskog društva »Runolist« u Zagrebu za ljepotu 
pećine Vrlovke kod Kamanja blizu Ozlja. Godine 1928. us- 
pjelo mu je da svake nedjelje iz Zagreba odvede grupu zna- 
.tiželjnih planinara. Oni su pod njegovim nadzorom uredili 
prilaz do pećine i put kroz nju. Novinskim člancima i repor- 
iažama pobudio je pažnju široke javnosti za ljepotu ove pe- 
ćine. I kada je 2. rujna 1928. godine pećina svečano otvorena 
za posjet turista, iz Zagreba kreće poseban vlak s nekoliko 
hiljada izletnika. Za tu priliku Horvat je štampao posebnu 
brošuru o pećini. j 

Krško podzemlje ga i dalje privlači. Nedaleko Kamanja 
spušta se u jamu Bazgovicu duboku 32 m, zatim pronalazi i 
istražuje jednu pećinu na Kleku, dok na Medvednici istražuje 
“pećinu Medvednicu, Tisin ponor, te još nekokoliko manjih 
speleoloških objekata u neposrednoj blizini svojih Stuba. Kao 
iskusan planinar pomaže grupama mladih speleologa da is- 
traže pećinu na Rogu, Bizečku pećinu kod Bizeka, jame oko 
Kamenih Svatova, Žrvenu pećinu blizu doma na Glavici i 
pećinu Veternicu iznad Stenjevca. - 

Pri samim speleološkim istraživanjima prenosio je svoje 
iskustvo planinara i alpiniste na mlade istraživače, kupovao 


sam od svojih sredstava najnužniju speleološku opremu — , 


uže, kacige, svjetiljke i drugo. 

Njegovi posjeti podzemlju našeg krša nisu prolazili neza- 
paženo. On je o svim svojim dojmovima pisao u novinama i 
u planinarskoj štampi. 

Da bi ti dojmovi bili što življe prikazani, mnoge svoje 
speleološke članke je ilustrirao vlastitim fotografijama. I tako 
dolazimo do još jedne njegove sklonosti. Bila je to fotografija. 

Na svim svojim putovanjima, planinarskim pohodima i 
šetnjama kroz planine Hrvatske, Bosne i Slovenije, njegov- 
najvjerniji pratilac bila je fotografska kamera. Kao dobar 
fotoreporter, kao čovjek s izvježbanim osjećajem za sklad u 
prirodi, za njenu ljepotu i jedinstvenost, Horvat je ša svojih 
izleta donosio uvijek nove i rijetko viđene motive. 

Već 1927. godine kupuje Buschovu kameru na ploče i po- 
činje snimati. Godine 1928. časopis »Svijet« objavljuje nje- 
gove prve fotografije među kojima i nekoliko iz pećine Vr- 
lovke, jedne od prvih speleoloških snimaka u našoj zemlji. 
Godine 1931. kupuje kameru Plaubel »Makina« za rolfilm 
6 X 9 i otada fotografija postaje njegova velika preokupa- 
cija. 

U »Hrvatskom planinaru« pojavljuju se sve bolje i bolje 
njegove fotografije, kako na naslovnoj strani, tako i na po- 
sebnim prilozima. I mnogi brojevi »Naših planina« donosili 
su njegove fotografije. Godine 1932. njegove se fotografije - 
pojavljuju na izložbama planinarske i umjetničke fotografije 
u Zagrebu, Sušaku, Osijeku i drugdje. S učešćem na izlož- 
bama dolaze i priznanja — nagrade, plakete i diplome. 


U toku svoje 30-godišnje fotografske aktivnosti izlagao je 
na 19 fotografskih izložbi, priredio je jednu samostalnu iz- 
ložbu planinarske fotografije, a na IV. saveznoj izložbi pla- 
ninarske fotografije 1962. u Beogradu dodijeljeno mu je zva- 
nje nosioca »Zlatne divokoze« Planinarskog saveza Jugosla- 
vije. 

Od brojnih uspjelih snimaka s područja Medvednice izra- 
đeno je preko 10.000 razglednica, koje su prodavane počevši od 
Tomislavovog doma preko Puntijarke do bivše Rauhove 1lu- 
garnice. One su na taj način mnogo pridonijele poznavanju 
ljepota planina Medvednice. g 

prilazi do 
horvatovih stuba 


Posjet Medvednici u naše doba olakšan je sljemenskom 
žičarom, a uz to je i dobra asfaltna cesta koja omogu- 
ćuje motoriziranim izletnicima prodor u središnje dije- 
love Medvednice, oko Sljemena. 

Na putu do Horvatovih stuba može se smtomosbilom 
doći do Tomislavova doma, na Puntijarku, a za lijepa i 
suha vremena i do skloništa na Hunjki (bivša Rauhova 
lugarnica), pa čak i do livada na putu za Fakultetsko 
dobro (bivši Frelihov majur). 

»Planinarski put Medvednicom« zahvaća i Horvatove 
stube, dok »Partizanski put po Medvednici« zahvaća 
sklonište na Hunjki i lugarnicu Oštricu. Za planinare 
pješake ima još dosta lijepih i ugodnih putova koji vode 
od podnožja Medvednice prema njezinim vrhovima. 


Evo nekoliko najvažnijih prilaza do Stuba s južnog pod- 


nožja Medvednice: 


La 


Tunel Dolje — Njivice — izvor Mrzljak — sklonište pri 
Hunjki — Horvatove stube (3 sata). 

Na Njivicama i kod izvora Mrzljak gornji, sagrađena je 
nadstrešnica sa klupama za odmor. Dvadeset minuta od 
Mrzljaka odvaja se put za Puntijarku. Strminu od potoka 
do Njivica svladavaju blage serpentine. 

Gračani — Adolfovac — »Činovnička« livada — Stube 
(2,45 sati) 

Od raskršća iznad »Činovničke« livade cestom prema Fa- 
kultetskom dobru preko Vrbanovog brega. 


Gračani — Jelačić trg — bivši sanatorij na Brestovcu — 
Tomislavov dom (2,30 sati). 

Ugodna šetnja kroz šumu, ali ima i strmih uspona! 
Tomislavov dom — Horvatove stube (1 sat) 

Na sjevernoj strani parkirališta uz vodovodni hidrant pa- 
činje planinarska staza, koja vodi prema »Činovničkoj« li- 
vadi. Do livade se može i preko vrha Sljemena gdje je 
postavljen televizijski toranj. 

Gornja stanica žičare Sljeme — »Činovnička« livada — 
Horvatove stube (1 sat). 

Oko 10 min. markiranim putem do raskršća iznad »Cinov- 
ničke« livade. Odavde možemo doći do 500 stuba preko 
Puntijarke ili skloništa na Hunjki ili cestom prema Fa- 
kultetskom dobru preko Vrbanovog brega, što je ujedno 
i najkraći put. 

Lugarnica na Oštrici — Markov travnik — Srnec (1,30 
sati). 

Do Oštrice se najlakše dođe od »Činovničke« livade. (40 
min), ili pokraj donje stanice skijaške žičare uz »francu- 
ske« rudnike (1 sat). Od Oštrice preko Markovog travnika 
put je markiran. 

Puntijarka — Vrbanov breg (Jagodnjak) — Srnec (1 sat 
laganog hoda). 

Markiranim putem u pravcu sjevera do kolnog puta za 
Sklonište pri Hunjki i dalje preko Vrbanovog brega niz 
potok Bistri jarek do podnožja Stuba u Srnecu. 


Povratak. Iz Srneca postoje markirani putevi u pravcu doma 
na Puntijarki, Tomislavova doma, Skloništa pri Hunjki, lu- 
garnici Oštrica i Stubičkih Toplica. 


IZLETIŠTE 
SRNEC 
GKON-TIKK) 
MEDVEDNICA 


\Francuš) s rudnic 


Dr: 
LR 
> 
Pi 


Tomislavov 


Markovčak 


Puni 


Dom 
tijacka 


POLOŽAJ 
HORVATOVIH 
STUBA 
NA MEDVEDNICI 


MJERILO: 


0 mo oo200 M 400 

prirodne 
značajke 
okoline stuba 


Mortologiju padina zagorske ili sjeverne padine Medved- 
nice karakteriziraju strmije položene strane. Izvora i potoka 
na ovom dijelu planine imade znatno više što je uvjetovano 
geološkim sastavom podloge. Vapnenačke naslage dosta se 
rijetko pojavljuju na površini. Najviše je klastično — flišolikih 
sedimenata u kojima je pod utjecajem površinskih tokova 
došlo do formiranja strmijeg reljefa. Ispod samog bila Med- 
vednice u području od skloništa pri Hunjki, te prema Fakul- 
tetskom dobru i početku Stuba reljef je izuzetno blago zaob- 
bljen, sa svega nekoliko potočnih jaraka, te prostranim koša- 
nicama i planinskim livadama. Prema geologu Poljaku, ovdje 
se radi o terasama formiranim u području karbonskih škrilja- 
vaca i krednog fliša. Druga je terasa vrlo uska i izgrađena 
od rudistnog jedrog vapnenca kredne starosti. Ovaj vapne- 
nački pojas karakteriziran je i praćen svim pojavama karak- 
terističnim za krški tip reljefa, tj. s pojavom vrtača, škrapa, 
ponora, jama i pećina. Tako se na području Horvatovih stuba 
nalazi u neposrednom kontaktu blago zaobljen i pitom reljef 
planinskih košanica i sive vapnenačke stijene. 

Na ovim stijenama vegetacija je kržljava, tipično krška. 
Tu se osobito ističu stabla tisovine (Taxus baccata), danas 
dosta rijetke na našoj Medvednici. Uz tisu raste oko Stuba 
desetak stabala lipe, nekoliko hrasta, bukve, lijeske, a na dnu 
Stuba, u »Srnecu«, bijela loza (Clematis vitalba), dobro poz- 
nata kao lijana. Umjetno je zasađena samo jedna breza pred 
ulazom u malu pećinu. Nagnuta i na nekim mjestima vrlo 
strma kamena površina na kojoj su izgrađene Stube, prekri- 
vena je samo rijetkim i niskim raslinstvom. Na nekim mijes- 
tima strmina prelazi u okomicu rušeći se prema potoku Bistri 
Jarek. Izvorište ovog potoka nalazi se u karbonskim škriljav- 
cima i krednom flišu ispod Vrbanovog brega i vrha Punti- 
jarke. 

Vapnenačke naslage sa svim svojim karakteristikama nas- 


" tavljaju se od »Srneca« na jednu stranu prema Orlovim sti- 


jenama,.a u pravcu jugozapada do tzv. Trećeg ponora i niza 
vrtača prema Markovom travniku. 


vodič po stubama 


Visinska razlika između prve i posljednje stepenice je 
117 m, a vodoravna udaljenost oko 300 m. Pružanje Stuba je 
od njihovog početka do blizine Tisinog ponora uglavnom pre- 
ma zapadu, da se dalje oštrim serpentinama nastavi do te- 
rase u pravcu jugozapada, a od nje do doline potoka uglavnom 
u pravcu juga. . 

Desetak metara ispod prve stepenice s lijeve strane Stuba 
odvaja se staza od patuljkove špiljice, male pukotinske šup- 
ljine minijaturne veličine, koju je Horvat tako nazvao zbog 
djece koja posjećuju Stube. Pred ulazom u ovu pećinicu 
pruža se lijep pogled na strminu prema potoku, a vidljiv je 
i centralni dio masiva Medvednice s televizijskim tornjem. | 

Iza pedesete stepenice nailazimo na vidikovac. Ovdje je 
graditelj napravio malo odmorište. Pogled s vidikovca je vrlo 
lijep i interesantan. Osim susjednih brežuljaka obraslih gus- 
tom šumom, lijepo se vidi dio Hrvatskog zagorja s najbližim 
naseljem Pila. : : : 

Svaka pedeseta stepenica označena je brojem, tako da iz- 
letnik zna koliko još ima puta. Oko 250. stepenice s lijeve 
strane nalaze se škrape, a desetak metara ispod njih s desne 
strane odvaja se staza do kamena nazvanog moj naklon. Iza: 
slijedećeg zavoja s lijeve strane Stuba vidljivo je udubljenje 
i tamni otvor Tisinog ponora. Grotlo Tisinog poiora suzuje se 
nakon tri metra; daljnje spuštanje moguće je jedino uz pomoć 
speleoloških ljestava i užeta. Ukupna dubina iznosi oko l5m. 
Dno je ispunjeno ubačenim kamenjem. Od suženja na 3. 
metru ponor se prema dnu zvonoliko širi. Ponor je nastao 
na sjecištu nekoliko pukotina, korozionim i erozionim radom 
površinskih i podzemnih voda. 


Horvatovih 
500 stuba 


ala 


PEĆINA 
IEDVEDNI 


Pa 


Za Stubicu 
— i Oštricu 


Za Rauhovuh 


za Puntijarkui * 
_ < “Tomislavov dom 


Vireći ponor 

Deset metara od Tisinog ponora u pravcu istoka nalazi se 
II ponor. Dubina mu iznosi 4m. Dno je također prekriveno 
nabacanim kamenjem. Poslije Tisinog ponora dolazi najstr- 
miji dio Stuba, ali tu nema nikakve opasnosti, jer su baš na 
tom dijelu Stube vrlo solidno izgrađene. I kao za umirenje, 
Horvat nam je na stablu jedne tise ostavio slijedeće šaljive 
stihove u kajkavskom narječju: 


Naj se plašit iti gori, 
koji put se i odmori. 
Bolše ti je znojen biti, 


neg' vu črnoj zemli gniti... 


Poslije 400. stepenice dolazimo do gornjeg ulaza u pećinu 
Medvednicu. Jedan metar od tog ulaza pećina se nastavlja 
lijevo kao kanal, dok se desno kroz drugi ovalni otvor spušta 
na terasu pred pećinom. Krenemo li kanalom u pećinu, nakon 
šest metara stižemo pod visok dimnjak, koji imade izlaz na 
površinu. Pećinski kanal nastavlja se vrlo uskim procjepom, 
da se na samom kraju neznatno proširi u jednu malu ovalnu 
prostoriju. Ukupna dužina ove pećine iznosi 25 m. Nekad je 
pećina bila niža i kraća, ali je Horvat iskapanjem naslaga 
zemlje uspio povećati prostor ovog kanala. Pećina je nastala 
erozionim i korozionim radom vode, koja je prodirala iz 
pravca Tisinog ponora. U vrijeme razvoja krškog reljefa na 
ovom dijelu terena površinska je konfiguracija bila druga- 
čija, tako da danas vidljivi speleološki objekti predstavljaju 
samo ostatak nekad većeg i kompleksnijeg krškog sistema. 


Na mjestu gdje se spuštamo u gornji ulaz pećine Medved- 
nice, sa desne strane stubišta odvaja se uklesan nogostup, a 
omanja tabla upozorava nas da se tamo nalazi mala pećina. 
Od Stuba do otvora ove pećine ima desetak metara. Iznad 
nje je strma odsječena stijena. Pred nekoliko godina to nije 
bila pećina već samo udubina zasipana pri svom dnu zem- 
ljom. Horvat je počeo malo po malo kopati i odnoseći zemlju 
silazio sve niže i tako pratio prirodno kretanje kanala. Da- 
našnja dužina ove pećine iznosi oko 12 m, dok je širina ka- 
nala jedva oko jedan metar. 


Pogled na grotlo 
Tisinog ponora. 
Na snimci 

V. Horvat 


Snimio P. Cajzek 


Terasa se nalazi ispod donjeg ulaza u pećinu Medvednicu. 


I ovdje je Horvat postavljanjem kamenog zida i čišćenjem 
terena oko otvora pećine stvorio mjesto pogodno za odmor. 
Danas se na strmoj stijeni iznad klupe nalazi spomen-ploča 
Vladimiru Horvatu postavljena u povodu godišnjice njegove 
smrti. Spomen-ploču je postavio Planinarski odbor Zagreba. 

Od terase trasa Stuba nastavlja se kroz borovu šumu do 
obale potoka Bistri Jarek. Ovdje .se nalazi odmorište »Srnec« 
kako ga je nazvao sam graditelj Stuba. Obale potoka su ob- 
zidane, preko njega je postavljen most, a oko potoka postav- 
ljene drvene klupe za odmor izletnika. Na desnoj obali iznad 
potoka danas se nalazi mala koliba sagrađena u stilu uglje- 

m E : đ iti de- 
rskih skloništa. Za vrijeme kiše ovdje se može skloniti 
setakc izletnika. U sredini Srneca iznad jedne gh a 
za odmor nalazi se nacrtana glava srne, kao simbol izle .. ž 
U samom odmorištu postavljene su planinarske mp e, 
koje posjetioce upućuju na mogućnost povratka ned sE 
tijarki, vrhu Medvednice, Oštrici, Markovom travniku ili 
prema Stubičkim Toplicama. 


ZA 
HORVATOVIH 
500 STUBA 


Jedna od prvih snimaka uređenog odmorišta Srnec. 
Na snimci V. Horvat sa svojim mlađim suradnicima. 


Snimio: V. Horvat 


he 


ši 


, 
id 
3 

Motiv s najstrmijeg dijela Stuba, iznad gornjeg otvora pećine 
Medvednice. 


Snimio: V. Horvat 


drugi o 
horvatovim 
stubama 


Po završetku izgradnje Stuba, one su postale svojina zag- 
rebačkih planinara i izletnika. I ne samo zagrebačkih! Vijest 
o jednom čovjeku — planinaru, o jednom entuzijasti koji bez 
ičije novčane pomoći gradi za druge, a ne za sebe, brzo se 
širila. Tome su pridonijeli razni novinski članci i vijesti — 
objektivne, a koji put i neobjektivne. 

Dolaze planinari i neplaninari, stari i mladi, radnici, sve- 
učilišni profesori, dobronamjerni i zavidni! 


I Stube su počele živjeti svoje godine. Mnogi skeptici pro- 
ricali su im kratak vijek. No prolazile su zime, smjenjivala 
se proljeća i ljeta, a Stube su pod teretom tisuća i tisuća 
posjetilaca — postajale sve stabilnije! Između kamenih ste- 
penica pojavila se mahovina i Stube su postale prirodni sas- 
tavni dio krškog kamenjara, kao da su ovdje od pamtivjeka. 


Nekoliko planinarskih društava iz Zagreba poklanjalo je 
Horvatu upisne knjige. Te su knjige bile dostupne posjetio- 
cima i oni su u njih zapisivali svoje dojmove. Danas postoje 
već četiri ovakove knjige ispunjene tisućama potpisa i broj- 
nim riječima zahvalnosti, pohvala i sugestija. Zanimljivo ih 
je listati. Iz njih je vidljivo, da osim Zagrepčana Stube pos- 
staju izletišna točka i za planinare Hrvatskog zagorja, Celja, 
Sarajeva, Osijeka, Beograda, Rijeke, Karlovca, Križevaca, 
Svetozareva, a potpisi Amerikanaca, Švicaraca, Engleza i Ni- 
jemaca također rječito govore o njihovoj popularnosti. 


Citirajmo nekoliko misli iz zapisanih dojmova, po krono- 
loškom redu: 


Da imam kapu, skinuo bih je pred ovom prirodom i 
pred Horvatom (dr Breitenfeld). 


Ovom se doživljaju nisam nadao! (E. Kušen, Ivanec) 

Našli smo što nismo očekivali da postoji u Medvednici. 
(dr. B. Kojić s društvom) 
Pričat ćemo svima u Bosni što smo vidjeli lijepog i ne- 
opisivog (Okanović — Akrman). 
Qno što smo danas vidjeli zaista predstavlja nešto lije- 
po. Doći ćemo opet i dovesti druge 
(Cukor V., Laptaš N.). 
Čestitam vstrajnem delu g. Horvata, ki je oemogočil 
dostup k spilji (planinari iz Celja). 
Horvatove stube spomenik.su upornosti i volje čovjeka 
(Joško R. Mandinić). 
Duboko impresionirana ljepotama Medvednice i neu- 
mornim radom u krškom parku, vratit ću se u ravnu 
Slavoniju s neizbrisivom slikom izletišta »Srnec« 
(D. Bekey, Osijek). 
Na putu s Triglava navratili smo na Zagrebačku goru 
(studenti iz Bačke). 
Roman, simfonija — to su veliki darovi pojedinaca — 
ljudima. Ovo, što ste Vi stvorili ravno. je po svojoj ne- 
sebičnoj, humanoj namjeri najvećoj umjetnosti. 
(Nada Rapotec, S. Vene). 
Svi dojmovi sabrani mogu se izreći samo u dvije riječi: 
zaista genijalno! (J. A. Grgić, Osijek) 
Iskreno i od srca čestitamo! 
. (planinari »Klekovače«, Prijedor). 
Posjetio i divio se : (L. Senjanović, Split). 
»O gora, ko bom šel po tebi zadnji krat, 
ne vrni me nazaj v dolino, < 
vzemi me v svoj zaklad« (članovi PD »Zagreb«). 
Sve kaj smo mi, Tvoji stari kolege drljalii nađrljali u 
novinama, postane produkt OO. Ovo kaj si.ti ovde lju- 
dima ostavil — djelo je pravog čoveka. Čestitam Ti, i 
hvala za užitak (J. Smolčić, novinar). 
Sada tek vidim kako slabo poznajem Zagrebačku goru! 
(Z. Vandekar) 
Zadivljen sam ustrajnošću graditelja, koji je toliko 
truda uložio da omogući na relativno udoban način 
vidjeti bogatstvo ove prirođe, čiju je ljepotu on prvi 
osjetio. (dr. L. Milošević). 

Žao mi je što u 30 godina redovitog posjećivanja Zagre- 
bačke gore nisam do danas posjetio njezin najljepši 


krški dio (B. Hiršl). 
Prvi, ali ne i posljednji put! (dr. A. Kraljić) 
Ushićeni smo djelom jednog čovjeka — planinara 


(Jelušić i Henč). 
“Diviti se, to je premala riječ za ovo veliko djelo indi- 
vidualne energije (D. Horvat, N. K. »Dinamo«). 
O Horvatovim stubama se čita, ali njih treba videti. 
Treba videti ovo lepo delo ljudskog traženja udruženo 
s posebnim smislom za lepotu prirode 


(M. Milanović, Svetozarevo). 


Grupa izletnika 
silazi niz Stube 
od Vidikovca 
prema Tisinom 
ponoru. 


Snimio: V. Horvat 

Občudujem idealizam in vstrajnost V. Horvata, ko je 
ostvaril te čudovite kamene stopnice 
(Minka Mali, Ljubljana). 
Was very so beautiful that I can't say about that holi- 
day (K. Vamba, London). 
Best wishes on this happy for your fine work 
(R. McClain, California, USA). 
Uber den sch&nen Anblick und die Eifrige Titigkeit 
der Erbauer sehr erfreut (Eric Edler, K61n). 
Mar i ustrajnost Vlade Horvata treba da bude podstrek 
novim naraštajima, da svim silama nastoje na očuvanju 
i uređenju najljepšeg ukrasa Zagreba, naše krasne 
Medvednice. U povijesti našeg planinarstva ostat će 
ime tog čovjeka zabilježeno zlatnim slovima 
(dr. B. Budzowaky). 
Pokoljenja će znati bolje cijeniti rad našeg radnika i 
istraživača, nego što ga mi sada cijenimo 
(inž. Zmijanec). 
S iskrenim divljenjem na požrtvovnom radu oko iz- 
gradnje 500 stuba i uređenju spilje Medvednice 
(akademik prof. dr. B. Gušić). 
Čudno, čovjek dođe tamo kamo nije krenuo! Stojim i 
gledam. Kako su članci i pričanja blijedi prema stvar- 
nosti ugodnog iznenađenja — prirode s jedne strane i 
ljudske ljubavi prema njoj s druge strane (E. Kušen). 
Evo me opet ovdje! Nije potrebno pitati zašto. Čitajte 
sve od prve do 204-te stranice! (Pelan Josip) 


PATULJKOVA 
ŠPILJICA 

Bilo je i onih koji su smatrali da su pretjerane izjave o 
ljepoti ovog detalja naše planine i da se previše glorificira 
rad ovog čovjeka. 

Mnogi su došli ovamo, da se osobno uvjere, ali bi se obično 
vraćali »razoružani«. Horvat nije nikada nikome nametao 
svoju volju i želju, nikada i ništa nije radio radi svoje 
»slave«, nikada nije molio za novčanu ni drugu pomoć. Po- 
magali su samo oni koji su shvatili i razumijeli njegov rad 
i njegova nastojanja. 

Susret s rezultatima rada ovog marljivog čovjeka postao 
je za sve planinare susret s njim samim. Vladimir Horvat bio 
je skroman čovjek kao i svi mi, koji nismo učinili ništa 
slično za druge. : 

Horvata više nema, ali postoje njegove Stube. Na stijeni 
iznad terase, gdje se on toliko puta odmarao, danas stoji 
spomen-ploča graditelju Stuba. Postavili su je zahvalni pla- 
ninari, prijatelji i poštovaoci Vladimira Horvata. 


Detalj iz napuštenih »Francuskih« rudnika ispod skijaške. 
žičare, koje je otkrio i za posjetioce uredio V. Horvat. 


Snimio: V. Horvat 


S otkrivanja spomen ploče V. Horvatu na godišnjicu njegove 
smrti. 


Spomen ploču je postavio Planinarski odbor Zagreba. 


Na snimci Tomislav Jutrović i prof. Mirko Markulin, dugogo- 
dišnji suradnici V. Horvata. 


Snimio: S. Božičević 


31 


Izvor »Šumarev grob« na putu između planinarskih domova 
»Runolista« i »Puntijarka«, I ovaj izvor uredio je V. Horvat 
otrgavši ga zaboravu. 


Snimio: V. Horvat 

